Guvernul PSD a găsit o soluție pentru ca firmele private să majoreze salariile brute, ca să păstreze netul prin trecerea contribuțiilor sociale din sarcina angajatorului în cea a salariatului: obligația unei negocieri colective și pentru firmele private astăzi, 13:40 Autor: Cristian Hostiuc Guvernul PSD, care a făcut o revoluție fiscală prin trecerea contribuțiilor sociale din sarcina companiei în sarcina angajatului, a găsit o soluție prin care salariile brute să crească, astfel încât salariile nete să rămână identice: obligația unor negocieri colective pentru firmele care au peste 21 de salariați, indiferent de forma de proprietate a companiei, potrivit ordonanței OUG 82/2017.  Conform unei interpretări a unui manager de la o companie privată, firmele private trebuie să aibă acceptul și să se înțeleagă cu angajații pentru revoluția fiscală, adică nu prea au marjă de manevră pentru a nu crește salariul brut.  Conform modificărilor fiscale ale guvernului PSD/Tudose, prin trecerea contribuțiilor sociale din sarcina companiei în sarcina angajatului, salariul brut trebuie să crească cu peste 20%, astfel încât netul să fie păstrat la fel.  În piaț sunt discuții în cadrul companiilor private pentru a nu crește salariul brut întrucât este foarte greu de redus după aceea dacă vor interveni alte schimbări, dar în schimb să se acorde bonusuri lunare pentru a se păstra salariul net.  Bonusurile au același regim fiscal ca un salariu, respectiv compania trebuie să plătească impozit pe venit și contribuții sociale, dar nu trebuie să crească salariul brut.  Vedeți mai jos modificările introduse de guvernul PSD, care introduce negocieri colective între companii și angajați: ”Prin derogare de la prevederile art.